CELEX: 22002D0027
Language: hr
Date: 2002-04-19 00:00:00
Title: Odluka Zajedničkog odbora EGP-a br. 27/2002 od 19. travnja 2002. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 036
            
            
               HR
            
            
               Službeni list Europske unije
            
            
               223
            
         22002D0027
   
               L 154/4
            
            
               SLUŽBENI LIST EUROPSKE UNIJE
            
            
               19.04.2002.
            
         
      ODLUKA ZAJEDNIČKOG ODBORA EGP-a
   br. 27/2002
   od 19. travnja 2002.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 133/2001 od 9. studenoga 2001. (1).
            
         
               (2)
            
            
               Direktivu Komisije 2001/27/EZ od 10. travnja 2001. kojom se tehničkom napretku prilagođava Direktiva Vijeća 88/77/EEZ o usklađivanju zakonodavstava država članica u odnosu na mjere koje se trebaju poduzeti protiv ispuštanja plinovitih i krutih čestica zagađivača iz motora s kompresijskim paljenjem koji se koriste u vozilima i ispuštanja plinovitih zagađivača iz motora sa stranim paljenjem za pogon vozila na prirodni plin ili ukapljeni naftni plin (2), kako je ispravljena u SL L 266, 6.10.2001., str. 15., treba unijeti u Sporazum.
            
         
               (3)
            
            
               Prilagodbe Direktive Vijeća 88/77/EEZ od 3. prosinca 1987. o usklađivanju zakonodavstava država članica o mjerama koje treba poduzeti protiv emisije plinovitih onečišćivača iz dizelskih motora za uporabu u vozilima (SL L 36, 9.2.1988., str. 33.) koje su utvrđene poglavljem XI. Priloga I. Aktu o uvjetima pristupanja Republike Austrije, Republike Finske i Kraljevine Švedske i usklađivanja Ugovora na temelju kojih je osnovana Europska unija (3) treba unijeti u Sporazum.
            
         
               (4)
            
            
               Prilagodbe Direktive 88/77/EEZ u Sporazumu moraju se uskladiti nakon pristupanja Austrije, Finske i Švedske Europskoj uniji,
            
         ODLUČIO JE:
   Članak 1.
   Točka 44. (Direktiva Vijeća 88/77/EEZ) u poglavlju I. Priloga II. Sporazumu mijenja se kako slijedi:
   
               1.
            
            
               Dodaju se sljedeće alineje:
               
                           „—
                        
                        
                           
                              1 94 N: Akt o uvjetima pristupanja Republike Austrije, Republike Finske i Kraljevine Švedske i usklađivanjima Ugovora na temelju kojih je osnovana Europska unija (SL C 241, 29.8.1994., str. 21., kako je prilagođen u SL L 1, 1.1.1995., str. 1.),
                        
                     
                           —
                        
                        
                           
                              32001 L 0027: Direktiva Komisije 2001/27/EZ od 10. travnja 2001. (SL L 107, 18.4.2001., str. 10.), kako je ispravljena u SL L 266, 6.10.2001., str. 15.”
                        
                     
         
               2.
            
            
               U tekstu prilagodbe brišu se riječi „12 za Austriju”, „17 za Finsku” i „5 za Švedsku”.
            
         Članak 2.
   Tekstovi Direktive 2001/27/EZ, kako je ispravljena u SL L 266, 6.10.2001., str. 15., i prilagodbi Direktive 88/77/EEZ utvrđenih poglavljem XI. Priloga I. Aktu o uvjetima pristupanja Republike Austrije, Republike Finske i Kraljevine Švedske i prilagodbama Ugovora na temelju kojih je osnovana Europska unija, na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 20. travnja 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. travnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
         
      
   
   
      (1)  SL L 22, 24.1.2002., str. 20.
   
      (2)  SL L 107, 18.4.2001., str. 10.
   
      (3)  SL C 241, 29.8.1994., str. 21. kako je prilagođen u SL L 1, 1.1.1995., str. 1.
   
      (4)  Ustavni zahtjevi nisu navedeni.